open-index/open-wikipedia-markdown huggingface dataset:
Grafinė sąsaja

**Grafinė sąsaja** (; *graphical user interface* (GUI), **grafinė naudotojo sąsaja**) – grafikos priemonėmis pagrįsta sąsaja tarp žmogaus ir kompiuterio. Komandoms parinkti, programoms paleisti, failų ir katalogų vardams, parinktims, parametrams stebėti ir parinkti, taip pat kitiems veiksmams atlikti naudojami ekrane rodomi dialogo langai, meniu punktai ir mygtukai, kuriais manipuliuojama pele (arba klaviatūra). Naujas perspektyvus įvedimo įrenginys yra lietimui jautrus ekranas, kuriuo galima atlikti tuos pačius veiksmus, liečiant ekraną ranka ar specialiu rašikliu. Šis įrenginys palaiko multi-įvesties () funkciją – atpažįsta kelis prisilietimus skirtingose vietose vienu metu.

Pagrindiniai grafinės sąsajos komponentai: darbalaukis, langas, piktograma, meniu, pelės žymeklis.

Grafinė naudotojo sąsaja turi tokius privalumus:
* visų taikomųjų programų langai tampa „standartizuoti“.
* visos taikomosios programos dirba pagal panašius principus, kuriuos nustato kompiuterio operacinė sistema.
* naudojant GUI palengvėja ir supaprastėja naujų programinių produktų kūrimas.

Atviro kodo grafinių sąsajų programavimo bibliotekos ir jų palaikomos programavimo kalbos:

* FLTK (C++)
* GTK (C, D, C++, Go, JavaScript, Perl, Python, Rust, Vala),
* wxWidgets (C++);

## Programavimas
Daugumoje grafinių sąsajų (Windows, Java, KDE, Gnome) naudojamas įvykių valdomas programavimas (). Programuotojas turi pateikti ir tinkamai užregistruoti kodą, kuris sistemos automatiškai kviečiamas atsakant į veiksmus pele (pelė pajudėjo, paspaustas ar atleistas pelės klavišas) ar klaviatūra (paspaustas, atleistas klavišas). Gali būti ir kitokių įvykių, bet jų prireikia rečiau. Tai labai skiriasi nuo klasikinės programos, kuri turi tik vieną įėjimo tašką (pradžią), atlieka numatytus veiksmus ir pasibaigia. Tik kai kurios senesnės, dabar nelabai paplitę sąsajos (tokios kaip Newt) naudoja klasikinį modelį, kai aktyviai iškviečiama duomenų įvedimo paprogramė.

Daugumoje sąsajų, išskyrus seniausias, taip pat kitoks ir grafinio išvedimo programavimas. Klasikinė programa rašo arba braižo ekrane, kada mano esą reikalinga; tas išvedimas po to lieka, kol vėlesnėmis komandomis nenutrinamas. Grafinėje sąsajoje paprastai daug įvairių langų, kuriuos galima uždaryti, atidaryti, perkelti, todėl užregistruojamas kodas, kuris prireikus bet kada pasiruošęs pakartotinai perpiešti išvedimo langą ar jo dalį. Paprastai programuotojui, kuris žino programos vidinę logiką, tinkamas duomenų struktūras, langą perpiešti daug paprasčiau ir efektyviau nei tai galėtų padaryti pati sistema.

Šiuolaikinės grafinės sąsajos prireikus palaiko daugiau nei vieną monitorių. Galimos jų nuotolinės sesijos, kai programa vykdoma vienoje mašinoje, bet išvedimas atvaizduojamas ir su naudotoju sąveikaujama kitoje, siunčiant duomenis per tinklą (X-Windows, VNC).

## Istorija
1973 m. kompanijos „Xerox“ Palo Alto tyrimų centre buvo suprojektuotas pirmasis kompiuteris, naudojęs grafinę naudotojo sąsają, tai buvo Xerox Alto. Tačiau kompiuteris taip ir liko prototipu. Vėliau šią idėją Stivas Džobsas pritaikė Apple Lisa ir Macintosh kūrime.

## Taip pat skaitykite
* Tekstinė sąsaja

## Šaltiniai
Žaislų istorija

**Žaislų istorija** () – 1995 m. JAV sukurtas animacinis filmas. Filmą sukūrė „Pixar“ kino studija. Tai pirmasis istorijoje filmas sukurtas kompiuteriu. Filmą režisavo Džonas Laseteris. Pagrindinius veikėjus įgarsino Tomas Henksas ir Timas Alenas. Filmo prodiuseris – Styvas Džobsas. „Žaislų istorija“ pasakoje apie žaislus, kurie atgyja kai lieka vieni, be žmonių. Pagrindiniai filmo veikėjai – kaubojaus lėlė Šerifas Vudis (Henksas) ir žaislinė astronauto figūrėlė Bazas Šviesmetis (Alenas).

Pasaulinius mastu filmas uždirbo 361 milijoną JAV dolerių. Visos filmo apžvalgos yra labai giriančios filmą, pabrėžiančios technologinį bei scenarijaus tobulumą. Kritikai šį filmą vadina „vienu geriausiu animacinių filmų istorijoje“.

Kartu su DVD ir Blu-ray filmo versijomis, „Žaislų istorija“ nemažai uždirbo ir iš žaislų, kompiuterinių žaidimų, teminių atrakcionų parkų, tęsinių ir kitų įvairių prekių. Filmas buvo toks sėkmingas, kad buvo sukurti trys jo tęsiniai: „Žaislų istorija 2“ (1999 m.), „Žaislų istorija 3“ (2010) ir „Žaislų istorija 4“ (2019). Visi tęsiniai sulaukė išskirtinio pripažinimo.

Didelė filmo sėkmė išpopuliarino jau 50 metų žinotą žaislinę spyruoklę.

## Šaltiniai

## Nuorodos
* Oficiali Pixar svetainė
* Oficiali Disney svetainė
NeXT

**Next, Inc.** (vėliau vadinta **Next Computer, Inc.** ir **Next Software, Inc.** bei stilizuojama kaip **NeXT**) – JAV IT įmonė, įsikūrusi Redvude, Kalifornijoje. Įmonė tiekė aukštesnio lygio darbo stotis. „NeXT“ buvo įkurta „Apple“ įkūrėjo Stivo Džobso po to, kai jis buvo atleistas iš „Apple“. „NeXT“ sukūrė pirmąjį NeXT kompiuterį 1988 m. bei mažesnį NeXTstation 1990 m., taip pat NeXTSTEP ir OpenStep operacines sistemas, kurių pagrindu buvo sukurta Mac OS X. „NeXT“ produktų buvo parduota nedaug, tačiau jie padarė įtaką ateities įrangai.

„Apple“ 1996 m. gruodžio 20 d. nusipirko „NeXT“ už 429 milijonų JAV dolerių.

## Išnašos
Hilsboro stadionas

**Hilsboro stadionas** () – futbolo stadionas Šefildo miesto Hilsboro mikrorajone, Pietų Jorkšyre, Anglijoje. Stadionas talpina 39 812 žiūrovų.

## Istorija

Nuo 1899 m. rugsėjo 2 d. namų rungtynes žaidžia Sheffield Wednesday futbolo klubas, persikėlęs iš Olive Grove stadiono. Iki 1914 m. stadionas buvo žinomas kaip *Owlerton*, vėliau pavadinimas pakeistas į *Hillsborough*. 1966 m. čia vyko VIII pasaulio futbolo čempionatas.

1989 m. balandžio 15 d., FA Taurės pusfinalyje tarp Liverpulio ir Sheffield Wednesday klubų, dėl grūsties žuvo 96 Liverpulio klubo sirgaliai. 1996 m. buvo vienas iš stadionų, kuriame vyko Euro 1996 čempionato rungtynės. Šiame stadione buvo sužaistos 3 grupių etapo rungtynės.

## Nuorodos

* Oficiali svetainė
De profundis

***De profundis*** (iš lotynų kalbos – „iš gelmių“) – 130-oji psalmė, tapusi lotynišku bažnytiniu himnu.

Psalmė „de profundis“ yra rauda, kuria šaukiamasi Viešpaties malonės. Judaizme ši psalmė giedama didžiųjų švenčių metu prieš atveriant Aron hakodešą gedėjimo metu tarp Roš Hašanaho ir Jom Kipuro, taip pat meldžiantis už serganičiuosius ir kt. Martinas Liuteris „De profundis“ parafrazavo į choralą *Aus tiefer Not schrei ich zu dir*.

Vakarų kultūroje *De profundis himnas* dažnai atliekamas klasikinės, o kartais ir populiariosios muzikos atlikėjų. Šis kūrinys dažnai įtraukiamas į „Requiem“ sekvenciją. Atlikėjai, sukūrę kūrinius de profundis tematika: Johann Sebastian Bach, Nicolaus Bruhns, Mikalojus Konstantinas Čiurlionis, Georg Friedrich Händel, Franz Liszt, Felix Mendelssohn, Wolfgang Amadeus Mozart, Arvo Pärt, Henry Purcell, Dmitrijus Šostakovičius, Orlando di Lasso, Vangelis ir kt.

## Tekstas
*De profundis clamavi ad te, Domine;<br />
*Domine, exaudi vocem meam. Fiant aures tuæ intendentes
*in vocem deprecationis meæ.<br />
*Si iniquitates observaveris, Domine, Domine, quis sustinebit?
*Quia apud te propitiatio est; et propter legem tuam sustinui te, Domine.<br />
*Sustinuit anima mea in verbo ejus:
*Speravit anima mea in Domino.<br />
*A custodia matutina usque ad noctem, speret Israël in Domino.
*Quia apud Dominum misericordia, et copiosa apud eum redemptio.<br />
*Et ipse redimet Israël ex omnibus iniquitatibus ejus.*<br />

== Nuorodos ==
* [http://lit.scripturetext.com/psalms/130.htm Lietuviškas vertimas]
* [http://www.youtube.com/watch?v=3fTb8pkDvRw Grigališkoji giesmė *De profundis*]
* [http://www.youtube.com/watch?v=HHqLKYPofQM Moterų choro „Dolce Canta“ *De profundis* improvizacija]
* [http://www.youtube.com/watch?v=9Xdmo6-PoHM *De profundis'' Vangelio kūrinyje „Monastery of La Rabida“]
Azulechas

**Azulechas** (isp. ir  – iš arabų الزليج „zeližas“) – glazūruotos keraminės apdailos plytelės, būdingos Ispanijos, Portugalijos ir buvusių šių šalių kolonijų architektūrai. Būna kvadratiniai, rombiniai arba daugiakampiai azulechai, lygaus paviršiaus arba puošti geometriniais, augaliniais ornamentais, siužetinėmis kompozicijomis. Dažniausia spalva – žydra (plg.  – „žydra“), tačiau būna ir geltonų, žalių, juodų ar baltų azulechų.

Azulechai išsivystė iš maurų architektūroje naudotų zeližų. Pradėti gaminti XIII a. Ispanijoje, vėliau paplito Portugalijoje, o prasidėjus kolonizacijai – ir Lotynų Amerikoje. Maurų ir mudecharų stiliaus azulechų sienų paneliams būdingas ritmiškas smulkių motyvų ornamentas. XVI a. pradėti gaminti fragmentiško dekoro azulechai, sudarantys visą plokštumą apimančią kompoziciją. Nuo XVII a. vid. išsiskyrė portugališkos ir ispaniškos azulechų dekoro tradicijos. Nuo XIX a. rankų darbo azulechus pakeitė paprastesni fabrikiniai.

Azulechais dekoruojami interjero elementai, baldai, pastatų fasadai ir kt.


Image:Beja35.jpg|Šv. Jono Evangelisto bažnyčios interjeras Bežoje
Image:Azulejo Palácio Nacional de Sintra.jpg|Sintros rūmų azulechas
Image:InesMontepulciano.jpg|Azulechu sukurtas paveikslas, Sevilija
File:CasaAzulejosDF.JPG|Azulechų rūmai, Meksikas


## Šaltiniai
Sent Džeimso parko stadionas

**Sent Džeimso parko stadionas** () – futbolo stadionas Niukasle prie Taino, Anglijoje, šeštasis pagal dydį futbolo stadionas Jungtinėje Karalystėje. Namų rungtynes nuo 1892 m. žaidžia Newcastle United futbolo klubas. Sudarytas iš Milburn, rytų, Leazes End ir Gallowgate End tribūnų. Talpina 52 409 žiūrovus.

## Istorija

1996 m. stadione buvo sužaistos Euro 1996 3 grupės rungtynės.

## Šaltiniai

## Nuorodos

* Oficiali NUFC svetainė
Miuncheno olimpinis stadionas

**Miuncheno olimpinis stadionas** () – įvairios paskirties stadionas Miunchene, Bavarijoje, Vokietijoje. Stadiono talpa yra 69 250 sėdimų vietų. 

## Istorija

Pastatytas 1972 m. vasaros olimpinėms žaidynėms, atidarytas 1972 m. gegužės 26 d. Atidarymo rungtynėse susitiko  ir , kur 4–1 nugalėjo šeimininkai. Stadione vyko 1974 m. pasaulio futbolo čempionato ir 1988 m. Europos futbolo čempionato finalai, taip pat 1979, 1993 ir 1997 m. UEFA Čempionų lygos finalai.

Miuncheno Olimpiniame stadione iki 2005 m. žaidė FC Bayern München ir TSV 1860 München futbolo klubai.

## Šaltiniai

## Nuorodos

* Oficiali svetainė
Ventos slenkstis

**Ventos slenkstis** () arba **Ventos krioklys** – slenkstis Ventos upėje Latvijoje, greta Kuldygos. Jei šis darinys laikytinas kriokliu, tuomet tai plačiausias krioklys Europoje. Plotis – 249 m, per pavasario potvynius – 270–275 m; vidutinis aukštis – 1,8-2,2 m, didžiausias – ~2,5 m.

Anksčiau specialiais prietaisais, įrengtais XVII a., prie krioklio ore gaudytos žuvys – neršti į Ventos aukštupį plaukiančios lašišos. 1997 m. slenkstis paskelbtas Latvijos gamtos paminklu.

## Išnašos
Bernabéu stadionas

**Bernabéu stadionas** () – futbolo stadionas Madride, Ispanijoje, Čamartino kvartale. Turi 81 044 sėdimas vietas. Jame namų rungtynes žaidžia La Ligos klubas Real Madrid Club de Fútbol.

## Istorija

Atidarytas 1947 m. gruodžio 14 d. buvusio Čamartino stadiono (pastatytas 1924 m.) vietoje. Iš pradžių vadinosi Naujuoju Čamartino stadionu (), bet 1955 m. sausio 4 d. pervadintas „Real“ klubo prezidento Santiago Bernabéu (1895–1978) garbei.

Stadione vyko 1964 m. Europos futbolo čempionato ir 1982 m. pasaulio futbolo čempionato finalai, 1957, 1969, 1980 ir 2010 m. vyko UEFA Čempionų lygos finalai. 

2025 m. pabaigoje stadiono pavadinimas sutrumpintas, paliekant tik *Bernabéu*.

## Šaltiniai

## Nuorodos

* Oficiali Real Madrid CF svetainė
* Santiago Bernabéu stadionas
Senanga

**Senanga** – miestas Vakarų provincijoje, Zambijoje, įsikūręs rytiniame Zambezės upės krante. Miesto pagrindinis kelias yra M10, jis eina iš Livingstono, per Sešekę, Senangą iki Mongu. 

Mieste yra oro uostas, ligoninė, mokyklos.

## Gyventojai

## Miestų partnerystė
*  Kelouna, Kanada

## Išnašos
Edvardas Ochabas

**Edvardas Ochabas** (, 1906 m. rugpjūčio 16 d. Krokuvoje – 1989 m. gegužės 1 d. Varšuvoje) – LLR komunistinio judėjimo ir valstybės veikėjas, 1956 m. trumpai vadovavęs valdančiajai Lenkijos jungtinei darbininkų partijai (LJDP).

## Biografija
Baigė Krokuvos prekybos akademiją bei Jogailos universiteto Aukštuosius kooperacijos kursus. Komunistiniame judėjime dalyvavo nuo 1929 m., keletą kartų dėl to kalėjo.

Antrojo pasaulinio karo metais gyveno TSRS, buvo vienas iš lenkiškų dalinių organizatorių, 1943–1944 m. tarnavo T.Kosciuškos vardo divizijoje.

1944–1945 m. Laikinojoje Lenkijos vyriausybėje buvo Viešojo administravimo ministras. Vėliau buvo Lenkijos darbininkų partijos funkcionierius.

1948–1949 m. vadovavo Lenkijos profsąjungų Centrinei tarybai. 1949–1950 m. dirbo LLR Nacionalinės gynybos ministro pavaduotoju.

1950–1956 m. buvo LJDP CK sekretorius. Po netikėtos B.Bieruto mirties kaip kompromisinis kandidatas 1956 m. kovo mėn. buvo išrinktas LJDP CK Pirmuoju sekretoriumi, tačiau juo išbuvo tik iki spalio mėn. 1957–1959 m. buvo Lenkijos Žemės ūkio ministras. 1961–1964 m. – LJDP CK sekretorius ir Ministro pirmininko pavaduotojas.

1964–1968 m. buvo LLR Valstybės tarybos pirmininkas (Valstybės taryba atliko kolektyvinio šalies prezidento funkcijas). 1968 m. balandžio mėn. protestuodamas prieš V.Gomulkos pradėtą antisemitinę kampaniją, atsistatydino iš visų postų.

|-

|-

## Šaltiniai
Tarptautinė muziejų taryba

**Tarptautinė muziejų taryba** (*International Council of Museums*, **ICOM**) – tarptautinė muziejų ir muziejų specialistų taryba, užsiimanti pasaulio gamtinio ir kultūrinio paveldo išsaugojimu, tęsimu ir eksponavimu. Koordinuoja Tarptautinę muziejų dieną.

ICOM įkurta 1964 m., finansuojama iš narystės mokesčių bei įvairių vyriausybių ar verslo asmenų. Būstinė – Paryžiuje. Organizaciją sudaro keli komitetai, atsakingi už atskiras šakas. Didžiausias jų yra Išsaugojimo komitetas (*Committee for Conservation, ICOM-CC*) su pusantro tūkstančio narių visame pasaulyje.

Tarp kitos veiklos, ICOM atsakinga ir už interneto domeną .museum.

## Nuorodos
* Oficiali svetainė
Renault Sport F1

**Renault Sport F1** – atskiras Renault automobilių gamintojo skyrius, kuris rūpinasi kompanijos dalyvavimu Formulės 1 lenktynėse. Šis skyrius buvo įkurtas 2010 m. Šiuo metu pagrindiniai skyriaus uždaviniai yra Renault variklių gamyba ir tiekimas klientėms – Lotus Renault GP, Team Lotus ir Red Bull Racing. Kaip variklių tiekėjas „Renault Sport F1“ į kiekvienas lenktynes siunčia 30 žmonių.

## R27 specifikacija
Pavadinimas : RS27-2011
Konfigūracija : 2.4L V8
Sūkiai : 18000 (didžiausias leistinas sūkių skaičius pagal FIA taisykles)
Galia: daugiau nei 720 AG
Svoris : 95 kg (mažiausias leistinas)
Siavonga

**Siavonga** - miestelis Pietų provincijoje, Zambijoje, prie Karibos tvenkinio šiaurinio kranto. Tai Zambijos pagrindinis turizmo centras prie šio tvenkinio su apgyvendinimu, valtimis ir žūklės turų pasiūla.

## Gyventojai
Siavongos apskritis

**Siavongos apskritis** – viena iš Zambijos Pietų provincijoje esančių apskričių. Administracinis centras – Siavonga. 2000 m. apskrities gyventojų skaičius siekė 58 864 žmones.

## Išnašos
Alkūnų ąžuolas

**Alkūnų ąžuolas** – botaninis gamtos paveldo objektas, 1960 metais paskelbtas gamtos paminklu. Auga greta Alkūnų kaimo, Inturkės sen., Molėtų raj., Dubingių girininkijos (19 kv., 29 skl.) Alkūnų miške. Medis viršijęs gamtinę brandą ir yra rezignacijos fazėje. Prie medžio pastatyta informacinė lenta, miško prieigose yra kelio nuoroda.

## Duomenys

Medžio rūšis – paprastasis ąžuolas (*Quercus robur* L.). Ąžuolo kamieno apimtis 1,3 metro aukštyje – 644 cm, aukštis – 29 m.  Ąžuolo kamienas 5,5-6 m aukštyje
šakojasi į 3 puses. 

## Tautosakinės žinios

Vieta prie šio ąžuolo, vadinto Senuoju (Storuoju), XX a. viduryje dar buvo gausiai ir dažnai lankoma daugelio aplinkinių kaimų (Jukniškių, Kaciūniškių, Kertadalės, Sutrėnų, Savidėnų, Graužinių, Žydavainių ir kt.) gyventojų. Čia, dabartinės miško keliukų kryžkelės vietoje, kurią žymi maždaug 15x20 m dydžio aikštelė, gražiu oru buvo rengiamos gegužinės. Jaunimas šokdavo, linksmindavosi, kūrendavo laužą. Kiti suėjimų dalyviai, kaip pasakojama, sėdėdavo ant kalvelės į šiaurės rytus nuo ąžuolo. Pabūti gamtoje susirinkdavo ir mokytojai su mokiniais. Vietos gyventojų liudijimu, prie senojo ąžuolo ir melsdavosi, atvažiuodavo kunigų iš Dubingių.

Į medį buvo įkeltas šventas Marijos paveikslas. Vieta buvo laikoma šventa, nes buvo mačiusių sklindančią šviesą nuo ąžuolo, dažnai girdėjusių maldos šnabždėjimą, kalbėjusių apie Marijos abrozdėlio atsiradimą.

## Šaltiniai

## Nuorodos
* Saugomų teritorijų valstybės kadastras  
* Paminkliniai medžiai Lietuvoje 
*
Nacionalinis Amerikos indėnų muziejus

**Nacionalinis Amerikos indėnų muziejus** – Smithsonian instituto muziejus, skirtas indėnų kultūrai, gyvenimo būdui, istorijai, kalboms, menui. Jis turi tris filialus: Vašingtone, Niujorke ir Merilande. Muziejų 1989 m. įkūrė George Gustav Heye savo indėniškų daiktų kolekcijos pagrindu. Smithsonian instituto dalimi jis tapo 1990 m.

Muziejaus kolekcijoje yra daugiau, nei 880 000 objektų ir maždaug 125 000 nuotraukų. Taip pat, muziejus leidžia keturis kartus per metus išeinantį žurnalą *American Indian*.

## Nuorodos

* Oficiali svetainė
* fotografijos
Žydų muziejus Berlyne

**Žydų muziejus Berlyne** () – muziejus Berlyne, skirtas dviem tūkstantmečiams Vokietijos žydų istorijos. Atidarytas 2001 m., jis tęsia senojo žydų muziejaus veiklą, kuris buvo atidarytas 1933 m. Muziejaus veiklą nacių režimas nutraukė 1938 m. Berlyno žydų muziejų sudaro du pastatai: *Kollegienhaus*, XIX a. statinys, buvę teismo rūmai, ir specialiai muziejui pastatytas modernus pastatas, projektuotas žymaus architekto Daniel Libeskind.

## Istorija

Pastatyti naują žydų muziejų sumanyta 1971 m., kada vietinė žydų bendruomenė šventė savo 300 metų jubiliejų, o ta proga buvusiame Berlyno istorijos muziejuje
vyko paroda. Trūkstant ploto ekspozicijoms, 1988 m. buvo surengtas architektūros konkursas buvusio muziejaus išplėtimui. Nežiūrint iškilusių finansinių problemų ir neapibrėžtos politinės padėties šalyje, susijusios su artėjančiu Vokietijų susivienijimu, naujasis zigzago formos D. Libeskindo statinys, pramintas „Žaibu“, atvėrė duris pirmiesiems lankytojams 1999 m. ir iš karto pritraukė apie 350 tūkst. žmonių. Galutinai užpildytas ekspozicijomis – 2001 m.  

## Projektas

Šalia senojo baroko stiliaus muziejaus iškilęs radikalaus dizaino dekonstruktyvizmo statinys įkūnija deformuotą Dovydo žvaigždę, įgavusią mėlynos spalvos besioksiduojant cinko sluoksniu padengtoms fasado plokštėms. Abu pastatai neturi akivaizdžios tarpusavio jungties, tačiau jie pasiekiami požeminiame aukšte. Komplikuotą žydų tautos istoriją įkūnija 24 m aukščio tuščias, juodomis sienomis su nedidele anga viršuje „Holokausto bokštas“, trys požeminiai, tarpusavyje susikertantys „Vokietijos istorijos“ „Tremties“ ir „Holokausto“ tuneliai. Lankytojai nuo pat įžengimo į muziejų jaučia apsunkintą judėjimą ant grindų, įrengtų su nuolydžiais. Čia pat įrengtas simbolinis „Išvarymo sodas“. Pastarąjį sudaro 49 kolonos, iš kurių 48 užpildytos su Berlyno žeme (žymi žydų valstybės įkūrimo metus), 49–ji – su žeme, atvežta iš Izraelio. 


Vaizdas:Outside of the Jewish Museum view.JPG|Senasis ir naujasis statiniai
Vaizdas:Stairs in the Jewish Museum, Berlin P7160059.JPG|Laiptai į niekur
Vaizdas:Stairway JMB.jpg|Laiptai muziejuje
Vaizdas:Garten des Exils Gesamt.jpg|Tremties sodas
Vaizdas:Columns-SA.jpg|Tarp sodo kolonų
Vaizdas:Holocaustturm im Jüdischen Museum innenansicht.jpg|Holokausto bokštas iš vidaus


## Ekspozicija


Vaizdas:A Missing Exhibit in the Jewish Museum P7160062.JPG|„Nesanti paroda“
Vaizdas:Moses Mendelson P7160073.JPG|Vokietijos žydų filosofas Moses Mendelssohn, 1771 m.
Vaizdas:Jewish Money - Terezin P7160058.JPG|Terezino geto „žydų pinigai“
Vaizdas:Jews Exiled from Vienna 1670.JPG|Žydų trėmimas iš Vienos, 1670 m.
Vaizdas:Kosher dishes P7160076.JPG|Košeriniai indai, XIX a.


## Nuorodos

* Oficiali svetainė
* Esė apie muziejų
* Interviu su D. Libeskindu 
* Fotogalerijoje –  Žydų muziejus Berlyne
Kaomos apskritis

**Kaomos apskritis** – viena iš Zambijos Vakarų provincijoje esančių apskričių. Administracinis centras – Kaoma. 2000 m. apskrities gyventojų skaičius siekė 162 568 žmones.. Dauguma gyventojų gyvena aplink Kaomos miestą ir šiaurinėse apskrities dalyse – palei Luenos bei Luampos upes. Pietvakarinė dalis nėra apgyvendinta. Čia smėlinga, mažai vandens, ypač per sausuosius sezonus.

## Išnašos
Luanšijos apskritis

**Luanšijos apskritis** – viena iš Zambijos Vario Juostos provincijoje esančių apskričių. Administracinis centras – Luanšija. 2000 m. apskrities gyventojų skaičius siekė 147 908 žmones.

## Išnašos
Bradesių ąžuolas

**Bradesių ąžuolas** – botaninis Lietuvos gamtos paveldo objektas, 1960 metais paskelbtas gamtos paminklu. Auga Bradesių kaime, Kriaunų sen., Rokiškio raj. Medžio rūšis – paprastasis ąžuolas (Quercus robur L.). Ąžuolo kamieno apimtis 1,3 metro aukštyje – 612 cm, aukštis – 29 m. Medis pasiekė gamtinę brandą ir yra stagnacijos fazėje. Spėjamas amžius – apie 700 metų.

## Istorija

Kadaise slėnyje tarp Bradesių piliakalnio ir Sartų ežero augusi šventagirė – didelis ąžuolynas. Šventagirė vadinta Tiltalemiškiu (Tilteliomiškiu). Žmonės prisimena, kad kadaise čia buvęs tiltas. Tiltas laikytas mitologiniu. Jis jungęs Vėlių kalną – Velikuškių piliakalnį su Bradesių piliakalniu. Nuo tilto ir kilęs miško pavadinimas. Dabar ąžuolyną mena likęs vienas medis – Bradesių ąžuolas, o pastarojo šventumą – baltų tikėjimo atstovų pastatytas aukuras. Šioje vietoje dažnai renkasi baltų tikėjimo žmonės švęsti švenčių, atlikti apeigų.

## Šaltiniai

## Nuorodos
* Saugomų teritorijų valstybės kadastras  
* Paminkliniai medžiai Lietuvoje
Čipatos apskritis

**Čipatos apskritis** – viena iš Zambijos Rytų provincijoje esančių apskričių. Administracinis centras – Čipata. 2000 m. apskrities gyventojų skaičius siekė 367 539 žmones, o namų ūkių – 70 347.

## Išnašos
Glitiškių ąžuolas

**Glitiškių ąžuolas** – botaninis Lietuvos gamtos paveldo objektas, 1960 metais paskelbtas gamtos paminklu. Auga Glitiškių kaime, Paberžės sen., Vilniaus raj. Medžio rūšis – paprastasis ąžuolas (*Quercus robur* L.). Ąžuolo kamieno apimtis 1,3 metro aukštyje – 7,40 m, medžio aukštis – 24 m, lajos aukštis – 20 m. Medis pasiekė gamtinę brandą ir yra degeneracijos fazėje.

## Istorija
Prie šio ąžuolo, pasak pasakojimų, 1831 m. sukilęs prieš carinę priespaudą rinkdavęsis dvaro jaunimas. Nuo čia jie žygiavę į Vilnių ir įsitraukę į sukilėlių gretas. Taip pat pasakojama, kad daug metų ąžuole perėjo baltųjų gandrų pora, tačiau 1975 m. pavasarį atskridę gandrai netūpė į lizdą, tad žmonės jiems surentė lizdą kitame medyje; netrukus didelė šaka su senuoju lizdu nulūžo.

Dabar ąžuolas auga prie Glitiškių dvaro sodybos.

## Šaltiniai

## Nuorodos
* Saugomų teritorijų valstybės kadastras
* Paminkliniai medžiai Lietuvoje
Iš vabalų gyvenimo

**Iš vabalų gyvenimo** () – 1998 m. JAV sukurtas kompiuterinės animacijos filmas. Filmą sukūrė kino kompanijos „Pixar“ ir „The Walt Disney Company“. Kino teatruose jis pradėtas rodyti 1998 m. lapkričio 25 d. „Iš vabalų gyvenimo“ buvo antrasis filmas, sukurtas bendradarbiaujant „Pixar“ ir „The Walt Disney Company“. Pirmasis jųdviejų filmas – „Žaislų istorija“. Šis filmas taip pat yra trečiasis kompiuteriu kurtas animacinis filmas JAV istorijoje po „Žaislų istorijos“ ir „Skruzdėliuko Z“. Filmas sukurtas remiantis Akira Kurosawa filmu „Septyni samurajai“ bei Ezopo pasakėčia „Skruzdė ir žiogas“. Tai yra pasakojimas apie keistuolį, individualistą, išradėją skruzdėliuką Fliką, kuris galvoja, jog pasisamdė „vabalus kovotojus“, tačiau iš tikrųjų jie tėra tik cirko artistų trupė. Jie turi padėti Flikui kovoti prieš žiogų gaują, kuri verčia vergauti skruzdėlių koloniją. Filmą režisavo Džonas Laseteris bei Endriu Stentonas.

## Nuorodos
* Oficiali Pixar svetainė
Kasamos apskritis

**Kasamos apskritis** – viena iš Zambijos Šiaurės provincijoje esančių apskričių. Administracinis centras – Kasama. 2000 m. apskrities gyventojų skaičius siekė 170 929 žmones.

## Išnašos
Gumbuotasis Vaineikių ąžuolas

**Gumbuotasis Vaineikių ąžuolas** – botaninis Lietuvos gamtos paveldo objektas, 1971 metais paskelbtas gamtos paminklu. Auga Vaineikių kaime, Satkūnų sen., Joniškio raj. Medžio rūšis – paprastasis ąžuolas (*Quercus robur* L.). Ąžuolo kamieno apimtis 1,3 metro aukštyje – 595 cm, aukštis – 21,8 m. Medis nepasiekė gamtinės brandos ir yra rezignacijos fazėje.

## Nuorodos
* Saugomų teritorijų valstybės kadastras  
* Paminkliniai medžiai Lietuvoje
Jūrų pėstininkų korpusas (Portugalija)

**Jūrų pėstininkų korpusas** () – Portugalijos karinio laivyno jūrų pėstininkų šaka, specializuota vykdyti amfibinėms operacijoms, krantų žvalgybai, abordažo misijoms. Portugalijos jūrų pėstininkų korpusas yra elitinės lengvųjų pėstininkų pajėgos, Greitojo reagavimo pajėgų dalis. 

## Rengimas
Pradinis kandidatų į jūrų pėstininkus rengimas trunka apie 42 savaites. Jis vyksta Jūrų pėstininkų mokykloje *Vale de Zebro* bazėje. Rengimas yra griežtas ir sunkus tiek fiziškai, tiek protiškai, jį baigia 25-40% kandidatų. Sėkmingai baigę pradinį rengimą kandidatai tampa jūrų pėstininkais, gauna tamsiai mėlynas beretes ir paskiriami į operatyvinius dalinius. Parengimo metu jūrų pėstininkai nuolat būna streso būsenoje, patiria nuolatinį instruktorių spaudimą. Jie atlieka keliasdešimties kilometrų žygius su ginkluote, įveikia kliūčių ruožus, nakties orientavimosi žygius sausumoje. Taip pat mokosi šaudyti, specialių kovinių technikų (pvz., kirstynių), laipioti ir leistis virvėmis, valdyti valtis, naudoti sprogmenis.

## Struktūra
Portugalijos jūrų pėstininkų korpusą sudaro:
* Jūrų pėstininkų korpuso vadovybė ()
* Jūrų pėstininkų mokykla (),
* Jūrų pėstininkų bazė ()
* Operatyviniai daliniai (bazuojasi Jūrų pėstininkų bazėje):
** 1-asis jūrų pėstininkų batalionas
** 2-asis jūrų pėstininkų batalionas
** Laivyno policijos dalinys 
** Specialiųjų veiksmų rinktinė
** Paramos ugnimi kuopa
** Taktinio transporto paramos kuopa 
* Išlaipinimo priemonių dalinys (). Bazuojasi jūrų pėstininkų mokykloje.

Esant reikalui keli operatyviniai daliniai gali sudaryti laikiną vykdymo pajėgas amfibinėms operacijoms dalinį, vadinamą *lengvuoju jūrų desanto batalionu* ().

## Ginkluotė
### Šaulių ginklai
* Pistoletai:
** 9 mm Glock 17
** 9 mm Sig P226
* Pistoletai kulkosvaidžiai:
** 9 mm MP5
** 9 mm UZI
** 9 mm Walther MP
* Šturmo šautuvai:
** 7,62 mm Heckler & Koch G3
** 5,56 mm Heckler & Koch G36
** 7,62 mm Heckler & Koch HK417 
** 5,56 mm M4 karabinas (su 40 mm povamzdiniu granatsvaidžiu M203)
* Lygiavamzdžiai šautuvai (12 kalibro):
** Remington 870
** Mossberg 590
** Benelli M3
** Benelli M4
** SPAS 15
* Snaiperiniai šautuvai:
** 7,62 mm Heckler & Koch PSG1 ir HK MSG90
** 12,7 mm AI AW50
** .338 Lapua Magnum AI AWSM
* Kulkosvaidžiai:
** 7,62 mm Heckler & Koch HK21
** 5,56 mm Heckler & Koch MG4
** 7,62 Rheinmetall MG3
ir kiti.

### Kiti ginklai
* Minosvaidžiai:
** 120 mm minosvaidis
** 81 mm minosvaidis
** 60 mm minosvaidis
* Prieštankiniai ginklai:
** 84 mm Carl Gustav M2 – prieštankinis granatsvaidis
** PTVR MILAN
* Zenitinės raketos:
** FIM-92 Stinger

### Transportas
**  LDM100 – desantinis kateris
**  LDM400 – desantinis kateris
** LARC-5 – krovininė amfibija
** Zebro klasės pripučiamosios valtys
** Pandur II 8x8 – šarvuočiai
NeXTSTEP

**NeXTSTEP** (taip pat stilizuojama kaip **NeXTstep**, **NeXTStep** ir **NEXTSTEP**) – buvo daugiaprogramiu režimu veikianti operacinė sistema, skirta objektiniam programavimui. Ją sukūrė bendrovė „NeXT“ savo pačių darbo stotims, kaip kad NeXTcube. Vėliau buvo pritaikyta ir kelioms kitoms kompiuterio architektūroms.

Pirmą kartą publikai dar kūrimo stadijoje (0.8 versija) buvo pristatyta 1988 m. spalio 12 d. Pilna versija (1.0) pasirodė 1989 m., o paskutinė (3.3) – 1995 m. Tuomet ji jau buvo palaikoma ne tik Motorola 68000 šeimos procesorių, naudojamų „NeXT“ kompiuteriuose, bet taip pat ir Intel x86, Sun SPARC bei HP PA-RISC.

Vėliau NeXTSTEP sistema buvo perkurta pritaikant aplikacijų programavimo standartui, nauja sistema vadinosi OpenStep. Iš pastarosios vėliau kilo Mac OS X.

Dauguma šiuolaikinėse programose aptinkamų funkcijų buvo sukurtos šiai operacinei sistemai, pvz., naršyklėse ir ne tik naudojamos greitųjų klavišų komandos, HTML 1.0 ir 2.0 pagrindas ir daugelis kitų.

## Šaltiniai
Jonas Apuokas-Maksimavičius

**Jonas Apuokas-Maksimavičius** (1911 m. balandžio 30 d. Rygoje – 1975 m. gegužės 15 d. Kaune) – Lietuvos komunistinio judėjimo veikėjas.
 
## Biografija

1928–1930 m. LKJS Kauno miesto ir rajono komitetų narys. 1930–1931 m. kalintas. 1931–1933 m. LKP atstovybės prie Komunistų Internacionalo Vykdomojo komiteto techninis sekretorius, vėliau mokėsi partinėje mokykloje. 1934–1938 m. vykdė komunistinę veiklą. 1935–1936 m. LKP Kauno miesto Šančių parajonio komiteto sekretorius. 1938 m. apsigyveno TSRS. 1946–1964 m. Kauno istorijos muziejaus direktorius.

## Įvertinimas

* 1965 m. LTSR nusipelnęs kultūros veikėjas

## Šaltiniai
Čibombas

**Čibombas** – miestas Centrinėje provincijoje, Zambijoje. 2010 m. gyventojų – 9541. Miestas yra šalia Lukangos pelkės, į šiaurę nuo Lusakos – 95 km ir į pietvakarius nuo Kabvės – 45 km, didžiuoju šiaurės keliu.

## Šaltiniai
Adomas Dambrauskas

**Adomas Dambrauskas** (1892 m. Gružose – 1944 m. rugsėjo 8 d. Pagiriuose) – Lietuvos komunistinio judėjimo veikėjas.

## Biografija

1922–1926 m. Gružų apylinkės žemės ūkio darbininkų profsąjungos pirmininkas. 1940 m. Liaudies Seimo narys. 1941 m. pasitraukė į TSRS. Mokėsi partinių ir tarybinių darbuotojų kursuose Šujoje. Nuo 1944 m. Siesikų valsčiaus vykdomojo komiteto pirmininkas.

## Šaltiniai
Algečio nacionalinis parkas

**Algečio nacionalinis parkas** () – saugoma gamtos teritorija pietryčių Gruzijoje, Kvemo Kartlio regione, 60 km į pietvakarius nuo Tbilisio. Plotas 6822 ha. Įkurtas 1965 m. kaip draustinis, 2007 m. perorganizuotas į nacionalinį parką.

Algečio nacionalinis parkas apima Trialečio kalnagūbrio rytines pašlaites (aukštis iki 1300 m) bei Algečio tarpeklį. Saugomi kalnų miškų kompleksai, sudaryti iš rytinių eglių ir kaukazinių kėnių. Čia gyvena rudieji lokiai, kaukaziniai elniai, stirnos, akmeninės kiaunės.

## Šaltiniai
Mansos apskritis

**Mansos apskritis** – viena iš Zambijos Luapulos provincijoje esančių apskričių. Administracinis centras – Mansa. 2000 m. apskrities gyventojų skaičius siekė 179 749 žmones.

## Išnašos
Algetis

**Algetis** () – upė pietinėje Gruzijoje, Kvemo Kartlio regione; Kuros dešinysis intakas. Prasideda Trialetijos kalnagūbryje, Kldekario kalno papėdėje. Teka į pietryčius, aukštupyje prateka miškingu tarpekliu. Vidurupyje upė patvenkta, susidaręs Algečio tvenkinys. Toliau upė teka lyguma.

Pagrindiniai intakai: Dachvischevis ir Gudarechisckalis.

Upės aukštupyje įsteigtas Algečio nacionalinis parkas. Prie Algečio įsikūręs Marneulio miestas.
Kabompas

:: *Apie upę Afrikoje žr. [[Kabompas (upė)]]*.

**Kabompas** – miestas Šiaurės vakarų provincijoje, Zambijoje, išsidėstęs tarp Kabompo upės. 2010 m. gyveno – 8 042 žmonės. Miestas apsuptas Tikmedžio miškų.

## Šaltiniai
Vytautas Bieliauskas

**Vytautas Bieliauskas** (1918 m. lapkričio 22 d. Plačkojuose – 2013 m. balandžio 25 d.) – Lietuvos politinis ir visuomenės veikėjas.

## Biografija

Nuo 1934 m. dalyvavo nelegalioje veikloje. 1935–1937 m. LKJS Vilkaviškio parajonio komiteto narys. 1934–1937 m. už komunistinę veiklą baustas. 1940 m. Liaudies Seimo narys. Nuo 1940 m. LKP Šakių apskrities komiteto darbuotojas. 1943–1944 m. LKP Šakių apskrities pogrindžio komiteto sekretorius, sovietinių partizanų „Jūros“ būrio vadas. 1944–1945 m. LKP Vilkaviškio, 1946 m. Šiaulių ir 1948–1951 m. Kelmės apskričių komitetų sekretorius. 1948 m. baigė Respublikinę partinę mokyklą, 1954 m. – Aukštąją partinę mokyklą prie TSKP CK. 1954–1960 m. LKP CK skyriaus vedėjas. 1966–1981 m. Buitinio gyventojų aptarnavimo ministro pavaduotojas.

1956–1960 m. LKP CK narys. 1940–1947 m. ir 1955–1963 m. LTSR Aukščiausiosios Tarybos deputatas.

## Įvertinimas

1968 m. LTSR nusipelnęs kultūros veikėjas

## Šaltiniai
Petras Daukšys

**Petras Daukšys** (1907 m. liepos 18 d. Starabūdiškiuose – 1965 m. balandžio 30 d. Tauragėje) – Lietuvos komunistinio judėjimo veikėjas.

## Biografija

Nuo 1931 m. priklausė Lietuvos Raudonajai pagalbai. 1935–1937 m. LKP Marijampolės rajono komiteto sekretorius. Už komunistinę veiklą kalintas. 1940 m. Liaudies Seimo narys ir dirbo LKP Marijampolės apskrities komitete. 1942–1944 m. 16-osios lietuviškosios divizijos karys. 1944–1957 m. dirbo administracinį darbą. 1940–1947 m. LTSR Aukščiausiosios Tarybos deputatas.

## Šaltiniai
Türk Telekom Arena

**Türk Telekom Arena** – Stambule esantis futbolo stadionas, kuriame namų rungtynes žaidžia Galatasaray SK futbolo klubas.

Stadionas pastatytas 2011 m., talpina 52 652 žiūrovų. Tai vienintelis Turkijoje futbolo stadionas, kuriame aplink aikštę nėra lengvosios atletikos bėgimo takelio, o stadiono tribūnos pastatytos prie pat aikštės.

## Nuorodos

* Türk Telekom Arena
Zambijos apskritys

Devynios Zambijos provincijos yra padalintos į 116 apskritis (2022).

## [[Centrinė provincija (Zambija)|Centrinė provincija]]

## [[Vario Juostos provincija]]

## [[Rytų provincija (Zambija)|Rytų provincija]]

## [[Luapulos provincija]]

## [[Lusakos provincija]]

## [[Šiaurės vakarų provincija (Zambija)|Šiaurės vakarų provincija]]

## [[Šiaurės provincija (Zambija)|Šiaurės provincija]]

## [[Pietų provincija (Zambija)|Pietų provincija]]

## [[Vakarų provincija (Zambija)|Vakarų provincija]]

## Šaltiniai

## Nuorodos
* Zambia: Administrative Division (Citypopulation.de)
* Districts of Zambia (Statoids.com)
Icikas Demba

**Icikas Demba** (1901 m. rugsėjo 14 d. Pumpėnuose – 1983 m. lapkričio 26 d. Vilniuje) – Lietuvos komunistinio judėjimo veikėjas.

## Biografija
1927 m. baigė Kauno aukštesniąją technikos mokyklą. 1924–1928 m. priklausė sionistinei „Poalei cion“ partijai. 1928–1931 m. kalintas. 1932 m. dirbo Panevėžyje ir Kaune. 1933–1934 m. vadovavo LKP CK nelegaliam komunistinės literatūros transportavimui, bendradarbiavo „Balse“ ir „Tiesoje“. 1934–1940 m. kalintas. 1940–1941 m. ir 1944–1947 m. dirbo NKGB / MGB. 1940–1947 m. LSSR Aukščiausiosios Tarybos deputatas. 1942–1944 m. 16-osios lietuviškosios divizijos politinis darbuotojas. 1947–1953 m. Partijos istorijos instituto prie LKP CK darbuotojas. 1954–1960 m. rajoninių spaustuvių tresto direktorius.

## Šaltiniai
Paveikslų galerija (Berlynas)

**Paveikslų galerija** () yra meno muziejus Berlyne, Vokietijoje, kuriame yra viena geriausių Europos Senųjų meistrų (iki XIX a.) dailės darbų kolekcija.

Muziejus yra Kunstforume, muziejiniame ir kultūriniame Berlyno komplekse, iškart į vakarų pusę, Potsdamo aikštėje.

## Istorija
Paveikslų galerija įkurta 1830 m. dabartinėje Muziejų saloje Unter den Linden gatvėje. Muziejaus pradinę ekspoziciją sudarė Šventosios Romos imperijos kurfiursto Frydricho Vilhelmo (1620–1688) ir Prūsijos karaliaus Frydricho II (1712–1786) meno darbų kolekcijos.

1656 m. prie kolekcijos buvo prijungta Lenkijos – Švedijos karalių Vazų, o 1740 m. – Lenkijos karaliaus Jono Sobieskio Silezijos kolekcijos. Prūsijos karaliai ir toliau turtino kolekciją Lenkijos sąskaita, pvz., po Respublikos padalijimo vyko Lenkijos kultūrinių vertybių plėšimas Prūsijos aneksuotose vietovėse.

1904 m. galerija buvo perkelta į Kaizerio Frydricho muziejų (dabar – Bodės muziejus) Muziejų saloje. Čia, vadovaujant Wilhelm von Bode, buvo stipriai praplėsta dailės kūriniais iš visuomenės suaukotų lėšų. Antrojo pasaulinio karo metu pastatas labai nukentėjo nuo bombardavimų. Apie 400 nepaslėptų dailės darbų buvo pažeisti, keli šimtai dingo arba buvo pagrobti Sovietų Sąjungos ir JAV kareivių.

Po karo kolekcija buvo perskirta į dvi dalis, viena eksponuota Bodės muziejuje, kita – Berlin-Dahlem botanikos sodo muziejuje. 1997 m. galerija buvo įkurta naujai pastatytame Kunstforumo kultūriniame centre, Potsdamo aikštėje.

## Interjeras

Vaizdas:Berlin2008-Gemaeldegalerie2.JPG| Viena salių su Ticiano Veneros paveikslu (antras kairėje)
Vaizdas:Berlin Gemäldegalerie 007.jpg| Viena salių
Image:Berlin Gemäldegalerie interior 2.JPG| Viena salių
Image:Berlin Gemäldegalerie 008.jpg| Vidinė salė, Vokietijos Viduramžių menas.


## Meno kolekcija
Galerijoje yra viena reikšmingiausių italų Renesanso ir Nyderlandų, bei olandų Baroko kolekcija pasaulyje. Taip pat, daug vokiečių meno nuo Virduramžių iki XIX a.

Keletas žymiausių dailės darbų:


Image:Fra Angelico - Lamentation over St Francis - WGA0626.jpg| Fra Andželikas. *„Šv. Pranciškaus apraudojimas“*
 Image:Fra Filippo Lippi - Madonna in the Forest - WGA13295.jpg| Fra Filippo Lippi. *„Madona miške“*
 Image:Andrea Mantegna - Madonna with Sleeping Child - WGA13976.jpg| Andrea Mantenja. *„Madona su miegančiu kūdikiu“*
Image:Correggio.jpg| Koredžas. *„Leda ir gulbinas“*
Image:Johannes op Patmos Jeroen Bosch.jpg| Jeronimas Boschas. *„Šv. Jonas Evangelistas Patmoje“*
Image:Johannes Vermeer - The Wine Glass (c 1658-1660).jpg| Johanas Vermejeris. *„Puodelis vyno“*
Image:Rembrandt_-_Auto-retrato,_1634_-_Gemäldegalerie,_Berlin.jpg| Rembrantas. *„Autoportretas“*
Image:Altdorfer, Albrecht - Nativity - Gemäldegalerie Berlin.jpg| Albrechtas Altdorferis. *„Šv. naktis“*


## Nuorodos

* Oficiali svetainė
* Gemäldegalerie Google meno projekte
Aukso muziejus

**Aukso muziejus** () – 1939 m. įkurtas auksinių dirbinių muziejus Bogotoje (Kolumbija), turintis didžiausią pasaulyje ikikolumbinės eros aukso dirbinių kolekciją. Visą kolekciją sudaro virš 55 000 eksponatų, vienu metu lankytojams rodoma apie 6000.

Ekspozicijų salės padalintos pagal kultūras, kurioms priklauso aukso dirbiniai. Daugiausiai jų yra iš kimbajų, muiskų, zenu, kalima ir kitų senovės Amerikos civilizacijų. Nedidelė pokolumbinės eros aukso dirbinių kolekcija taip pat eksponuojama atskiroje patalpoje.

Ekspozicijos pabaigoje rodomi filmai apie pačius svarbiausius muziejaus turimus artefaktus.

## Nuorodos

* Oficiali svetainė 
* Muziejaus aprašymas
Algonkino provincinis parkas

**Algonkino provincinis parkas** (, ) – saugoma gamtos teritorija Kanadoje, vidurio Ontarijuje, tarp Džordžiano įlankos (Hurono ežeras) ir Otavos upės. Plotas 7653 km². Įkurtas 1893 m. ir yra seniausias provincinis parkas Kanadoje.

Parke saugomas smulkialapių ir mišriųjų miškų kraštovaizdis su pelkėmis ir ežerais (>2400). Gausu ledyninių reljefo formų, į paviršių išeina kristalinis skydas. Sutinkami vilkai, kanadiniai bebrai, juodieji lokiai, briedžiai, baltauodegiai elniai.

Parkas yra netoli didžiųjų Kanados miestų (Toronto, Otavos), todėl yra gausiai lankomas turistų ir poilsiautojų.


Image:Highway 60.png|Plentas parko teritorijoje
Image:Elch 4 db.jpg|Briedis
Image:AlgonquinColors.jpg|Rudeninės spalvos
File:Barron River from top of Barron Canyon.jpg|Berono kanjonas


## Šaltiniai
Silicio slėnis

**Silicio slėnis** () – regionas vakarų JAV, Kalifornijos valstijos šiaurvakariuose, esantis pietinėje San Francisko įlankos pakrantėje. Didžiausias miestas – San Chozė.

## Bendrovės
Silicio slėnis laikomas JAV informacinių technologijų lopšiu, jame įsikūrė tūkstančiai IT įmonių. Anksčiau terminas buvo naudojamas apibūdinti regiono silicio mikroschemų gamintojus, bet dabar apibūdina visas aukštųjų technologijų () verslo įmones šioje teritorijoje.

Silicio slėnyje yra įsikūrusios tokios didžiausios bendrovės, kaip „Apple“, „Alphabet“ (anksčiau „Google“), „Meta Platforms“ (anksčiau „Facebook“), taip pat „Electronic Arts“ „eBay“, „HP“, „Intel“, „nVidia“, „Netflix“, „PayPal“, „Adobe“, „Cisco“, „Twitter“ ir daugelis kitų, tarp kurių nemažai startuolių.

### Verslas, paliekantis Silicio slėnį
2021 m. duomenimis, pastaruoju metu dalis kompanijų dėl Kalifornijoje esančių didelių mokesčių ir kitų nepalankių sąlygų palieka Silicio slėnį, įskaitant Kaliforniją. Tarp jų į Teksaso valstiją išsikėlė „Oracle“. „Apple“ Teksaso Ostino mieste paskelbė apie naujo savo miestelio statybų pradžią – tai yra plataus masto plėtros šiame mieste etapo dalis. „Tesla“ palieka Kaliforniją ir perkelia savo būstinę į Teksaso valstiją, nors dalis gamybos dar liks Fremonte.

## Istorija
XX a. pr. slėnio kraštovaizdyje daugiausia dominavo vaismedžių sodai. Vėliau teritorija palaipsniui tapo JAV elektronikos pramonės lopšiu. Čia buvo įgyvendinami įvairiausi eksperimentai radijo, televizijos ir karinės elektronikos inovacijų srityje. 5-ajame ir 6-ajame dešimtmečiuose labiausiai prie teritorijos plėtojimo prisidėjo Stanfordo universiteto mokslininkai ir absolventai. Frederikas Termanas (*Frederick Terman*), tuometinis universiteto inžinerijos fakulteto dekanas (vėliau ir universiteto rektorius), pakvietė studentus pradėti savo verslą ir jį steigti apie Stanfordo universitetą. Viena iš tokių įmonių buvo šiuo metu viena stambiausių kompiuterių gamintoja „Hewlett-Packard“.

Terminą „Silicio slėnis“ 8-ojo dešimtmečio pradžioje pirmasis vartoti pradėjo verslininkas Ralfas Vaerstas (*Ralph Vaerst*). Toks slėnio pavadinimas kilo nuo jame veikusių daugybės įmonių, kūrusių puslaidininkius prietaisus, kurių gamyboje naudojamas silicis.

## Šaltiniai

## Nuorodos

* siliconvalley.com / Silicio slėnis (naujienų interneto svetainė anglų k.)
* siliconvalleyguide.org / Silicio slėnio gidas (anglų k.)
Diego Armando Maradonos stadionas (Neapolis)

**Diego Armando Maradonos stadionas** (; 1963–2020 m. *Stadio San Paolo*) – daugiafunkcis stadionas Neapolyje, Italijoje. Tai trečiasis pagal dydį šalies futbolo stadionas, po San Siro ir Romos olimpinio stadiono. Namų rungtynes žaidžia Neapolio futbolo klubas. Stadione telpa 60 240 žiūrovų.

## Istorija

Stadionas pastatytas 1959 m. ir pavadintas apaštalo šv. Pauliaus garbei. Renovuotas 1989 m. 1990 m. pasaulio futbolo čempionatui. Čempionato pusfinalio rungtynėse susitiko Italijos ir Argentinos rinktinės. Rungtynės baigėsi 1–1, o 11 m baudinių seriją laimėjo Argentinos rinktinė. Diego Maradona pelnė lemiamą įvartį. Po jo mirties 2020 m. stadionas pervadintas D. Maradonos garbei.

## Šaltiniai
Solvezio apskritis

**Solvezio apskritis** – viena iš Zambijos Šiaurės vakarų provincijoje esančių apskričių. Administracinis centras – Solvezis. 2000 m. apskrities gyventojų skaičius siekė 203 797 žmones.

## Išnašos
Aleiskas

**Aleiskas** () – miestas Rusijoje, Altajaus krašto centrinėje dalyje, prie Alėjaus upės, 125 km į pietvakarius nuo Barnaulo. Rajono centras. Stotis prie Vakarų Sibiro geležinkelio, plentai į Barnaulą, Rubcovską, Kulundą. Maisto, metalo apdirbimo pramonė.

## Istorija

Gyvenvietė įkurta 1913 m. prie statomo geležinkelio. 1926 m. Aleiskui suteiktas miesto tipo gyvenvietės, o 1939 m. – miesto statusas.

## Šaltiniai
Lusakos apskritis

**Lusakos apskritis** – viena iš Zambijos Lusakos provincijoje esančių apskričių. Administracinis centras – Lusaka. 2000 m. apskrities gyventojų skaičius siekė 1 084 703 žmones.

## Išnašos
Kitvės apskritis

**Kitvės apskritis** – viena iš Zambijos Vario Juostos provincijoje esančių apskričių. Administracinis centras – Kitvė. 2000 m. apskrities gyventojų skaičius siekė 376 124 žmones.

## Išnašos
A Momentary Lapse of Reason

**A Momentary Lapse of Reason** – britų progresyviojo roko grupės Pink Floyd albumas, išleistas 1987 metų rugsėjo 7 dieną. Tai pirmasis grupės studijinis albumas be buvusio grupės bosisto Rodžerio Voterso, kuris iš grupės išėjo 1985 m.

Kuriant albumą grupės nariai į pagalbą pasitelkė virš dešimties sesijinių muzikantų, kurių tarpe buvo ir buvęs Pink Floyd klavišininkas Ričardas Raitas.

## Kilmė

Iš grupės 1985 m. išėjus R. Votersui, kitais metais D. Gilmoras su Niku Meisonu nusprendė atkurti Pink Floyd veiklą, tačiau Votersas šiems ketinimams priešinosi ir kreipėsi į Londono teismą reikalaudamas, kad naujame albume nebūtų naudojamas Pink Floyd pavadinimas. R. Votersas pralaimėjo: Gilmorui su Meisonu buvo leista naudotis Pink Floyd vardu, tačiau Votersui buvo paliktos teisės į albumą „The Wall“, apart trijų dainų („*Another Brick in the Wall Part Two*“, „*Comfortably Numb*“ ir „*Run Like Hell*“).

Šis albumas skiriasi nuo kitų grupės darbų tuo, jog tai nėra konceptinis albumas, o tiesiog dainų rinkinys. Dauguma dainų parašytos D.Gilmoro, kuris anksčiau planavo išleisti solinį albumą panaudojant šio albumo dainas. Būgnininko N.Meisono indėlis į darbą nebuvo didelis.

Buvęs grupės klavišininkas R.Raitas taip pat dalyvavo albumo įrašyme, tačiau buvo įrašytas ne prie grupės narių, o prie sesijinių muzikantų dėl teisinių priežasčių.

„A Momentary Lapse of Reason“ – pirmasis Pink Floyd albumas, įrašytas skaitmeniniu būdu.

## Albumo viršelis

Pirmą kartą nuo 1977 albumo „*Animals*“, dizaineris Storm Thorgerson buvo pasamdytas dirbti su naujo albumo viršeliu. Galutinis dizainas buvo ilga eilė ligoninės lovų, išdėstytų paplūdimyje. Šis dizainas buvo įkvėptas dainos įkvėptas „Yet Another Movie“ ir D.Gilmoro idėjos apie lovos nuotrauką Viduržemio jūros pakrantėje. Viršelyje pavaizduota 800 ligoninės lovų. Danguje galima įžiūrėti parasparnį, kas yra aiški nuoroda į dainą „Learning to Fly“. Viršelio fotografas, Robert Dowling, laimėjo aukso apdovanojimą iš Fotografų Asociacijos apdovanojimų, už viršelį, kurio kūrimas užtruko apie dvi savaites. Pirmą kartą nuo 1971 metų albumo „*Meddle*“ knygutėje yra grupės nuotrauka (Gilmoras ir Meisonas).

## Dainų sąrašas

Pagrindines vokalo partijas atlieka D.Gilmoras, išskyrus kur pažymėta.

## Singlai
# „Learning to Fly“"
# „On the Turning Away“
# „One Slip“

## Muzikantai

* Pink Floyd:
** David Gilmour – gitara, vokalas, klavišiniai
** Nick Mason – būgnai perkusija
* Michael Landau – gitara
* Tony Levin – bosinė gitara
* Richard Wright – klavišiniai, vokalas
* Jon Carin – klavišiniai
* Bob Ezrin – klavišiniai, perkusija
* Bill Payne – elektriniai vargonai
* Patrick Leonard – sintezatoriai
* John Helliwell – saksofonas
* Scott Page – tenorsaksofonas
* Tom Scott – altsaksofonas ir sopransaksofonas
* Carmine Appice, Jim Keltner – būgnai
* Darlene Koldenhaven, Carmen Twillie, Phyllis St. James, Donnie Gerrard – pritariamasis vokalas
Žaislų istorija 2

**Žaislų istorija 2** () – 1999 m. JAV sukurtas animacinis filmas, režisuotas Džono Laseterio, Li Unkricho bei Ešo Brenono. Šis filmas yra „Žaislų istorijos“ tęsinys kurį sukūrė „Pixar“ ir „Walt Disney Pictures“. „Žaislų istorija 2“ JAV kino teatruose pradėta rodyti 1999 m. lapkričio 24 d.

Tęsinys grįžta kartu su pirmos dalies veikėjais bei jų įgarsintojais Tomu Henksu, Timu Alenu bei daugeliu kitų. Prie jų taip pat prisijungė aktoriai Džodi Benson, Džoana Cusack, Kelsis Grameris, Estela Haris ir Veinas Naitas, kurie įgarsina naujus filmo veikėjus Barbę, Džesę, Smirdžių Pytą, Ponią Bulviagalvę ir Elą. „Žaislų istorija 2“ buvo dedikuota Meri Kei Bergman, kuri įgarsino Džesę.

Po 11 metų pertraukos, 2010 m. birželio 18 d., buvo išleista trečioji „Žaislų istorijos“ dalis „Žaislų istorija 3“.

## Išnašos

## Nuorodos
* Oficialus puslapis